घरों में मिलने पर 1 हजार, कमर्शियल जगहों में मिलने पर 5 हजार का जुर्माना देना पड़ेगा
Dengue Outbreak in Delhi; What is the fine for mosquito breeding in Delhi? Follow Delhi's Mosquito Breeding Fine Latest News and Updates On Dainik Bhaskar (दैनिक भास्कर)
दिल्ली में डेंगू के बढ़ते मामलों के बीच शुक्रवार को मच्छरों की ब्रीडिंग मिलने पर लगने वाला जुर्माना बढ़ा दिया गया है। दिल्ली सरकार ने आदेश जारी कर कहा कि अब जांच के दौरान घरों में मच्छरों की ब्रीडिंग मिलने पर 1 हजार रुपए का जुर्माना लगेगा। वहीं, कमर्शियल जगहों में मिलने पर 5 हजार का जुर्माना देना पड़ेगा।
इससे पहले, मच्छरों की ब्रीडिंग मिलने पर 500 रुपए का जुर्माना देना पड़ता था। दरअसल, डेंगू की रोकथाम को लेकर दिल्ली के मुख्यमंत्री अरविंद केजरीवाल ने आज उच्च स्तरीय बैठक बुलाई थी। इस बैठक में यह फैसला लिया गया।
2018 के बाद इस साल सबसे ज्यादा डेंगू के केस
24 जुलाई को जारी नगर निकाय की रिपोर्ट के मुताबिक, इस साल 22 जुलाई तक दिल्ली में डेंगू के कुल 187 मामले सामने आए हैं, जो 2018 के बाद से इस टाइम पीरियड् में सबसे ज्यादा हैं। रिपोर्ट के मुताबिक, जुलाई के पहले तीन हफ्तों में डेंगू के मामलों की संख्या 65 थी, जबकि यह संख्या जून में 40 और मई में 23 थी।
वहीं, 2022 में दिल्ली में 1 जनवरी से 22 जुलाई के बीच डेंगू के 159 मामले सामने आए थे, जबकि 2021 में इसी समय में डेंगू के 47 मामले सामने आए थे।
डेंगू चार वायरसों के कारण होता है
डेंगू को हड्डी तोड़ बुखार के नाम से भी जाना जाता है। एक फ्लू जैसी बीमारी है, जो डेंगू वायरस के कारण होती है। यह तब होता है, जब वायरस वाला एडीज मच्छर किसी स्वस्थ व्यक्ति को काटता है।
डेंगू 4 वायरसों के कारण होता है। इनके नाम - डीईएनवी-1, डीईएनवी-2, डीईएनवी-3 और डीईएनवी-4 हैं।
इलाज में किन बातों का ध्यान रखें
एम्स दिल्ली में रुमेटोलॉजी डिपार्टमेंट की हेड डॉक्टर उमा कुमार कहती हैं कि डेंगू का बस सपोर्टिव इलाज ही है। इसका कोई खास इलाज नहीं है। इसमें सबसे ज्यादा जरूरी बात प्लेटलेट्स को मॉनिटर करना होता है, क्योंकि अचानक ये बहुत नीचे तक गिर जाती हैं।
बुखार को कंट्रोल करना भी जरूरी होता है। यदि बुखार आ रहा है तो पैरासिटामॉल ही लें, दर्द की दवा बिलकुल न लें।
दूसरी बार डेंगू हुआ तो ज्यादा खतरा है
जिन्हें पहली बार डेंगू होता है, उन्हें उतना खतरा नहीं होता है। खतरा उन लोगों को ज्यादा होता है, जिन्हें यह बुखार पहले भी हो चुका है। डेंगू हड्डियों को खोखला और कमजोर करता है। दूसरी बार होने पर यह बुखार ज्यादा खतरनाक साबित हो सकता है।
मरीज के खाने-पीने का कैसे रखें ध्यान
100 डिग्री से अधिक बुखार होने पर क्या करें?
डेंगू में इन 3 तरह के बुखार से जान को खतरा होता है
हल्का डेंगू बुखार- इसके लक्षण मच्छर के काटने के करीब एक हफ्ते बाद देखने को मिलते हैं, यह बेहद घातक होता है।
डेंगू रक्तस्रावी बुखार- लक्षण हल्के होते हैं, लेकिन धीरे-धीरे कुछ दिनों में गंभीर हो सकते हैं।
डेंगू शॉक सिंड्रोम - यह डेंगू का एक गंभीर रूप है, यह मौत का कारण भी बन सकता है।